LIETUVOS RESPUBLIKOS KULTŪROS MINISTRAS

ĮSAKYMAS

DĖL KULTŪROS PAVELDO OBJEKTŲ TVARKYBOS REGIONUOSE (APSKRITYSE) 2022 – 2024 METŲ PRIORITETŲ

2021 m. rugpjūčio 30 d. Nr. ĮV-1024

Vilnius

Vadovaudamasis Nekilnojamųjų kultūros vertybių tvarkybos darbų (paveldotvarkos) finansavimo tvarkos aprašo, patvirtinto Lietuvos Respublikos kultūros ministro 2014 m. birželio 30 d. įsakymu Nr. ĮV-524 „Dėl Nekilnojamųjų ir kilnojamųjų kultūros vertybių išsaugojimo darbų finansavimo tvarkos aprašo patvirtinimo“ 8.6 papunkčiu ir atsižvelgdamas į Kultūros paveldo departamento prie Kultūros ministerijos 2021-08-27 teikimą Nr. (1.36E)2-2005 „Dėl kultūros paveldo objektų tvarkybos prioritetų“,

T v i r t i n u kultūros paveldo objektų tvarkybos regionuose (apskrityse) 2022 – 2024 metų prioritetus:

Nr.	Apskritis	Prioritetas tvarkybai
1.	Alytaus	Medinis etnografinių kaimų ir istorinių miestelių paveldas
2.	Kauno	Tarpukario modernizmo statiniai
3.	Klaipėdos	Mažosios Lietuvos techninis paveldas ir Pajūrio medinė rekreacinė architektūra
4.	Marijampolės	Sūduvos dvarų kompleksai (parkai ir dvarų ūkinės dalys), piliakalnių tvarkyba
5.	Panevėžio	Mediniai dvarai ir vėjo malūnai
6.	Šiaulių	Istorinių miestelių statiniai ir vėjo malūnai
7.	Tauragės	Mažosios Lietuvos tradicinių statinių kompleksai, piliakalnių tvarkyba
8.	Telšių	Istorinių miestelių statiniai ir mediniai dvarai
9.	Utenos	Istorinių miestelių statiniai
10.	Vilniaus	Vilniaus regiono dvarai, tautinių mažumų paveldas

Kultūros ministras	Simonas Kairys